CELEX: 32010D0728(01)
Language: sl
Date: 2010-11-29 00:00:00
Title: Sklep Komisije z dne 29. novembra 2010 o uvedbi vprašalnika za poročanje o izvajanju Direktive 2008/1/ES Evropskega parlamenta in Sveta o celovitem preprečevanju in nadzorovanju onesnaževanja (IPPC) (notificirano pod dokumentarno številko C(2010) 8308) (Besedilo velja za EGP) (2010/728/EU)

30.11.2010   
            
            
               SL
            
            
               Uradni list Evropske unije
            
            
               L 313/13
            
         SKLEP KOMISIJE
   z dne 29. novembra 2010
   o uvedbi vprašalnika za poročanje o izvajanju Direktive 2008/1/ES Evropskega parlamenta in Sveta o celovitem preprečevanju in nadzorovanju onesnaževanja (IPPC)
   (notificirano pod dokumentarno številko C(2010) 8308)
   (Besedilo velja za EGP)
   (2010/728/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2008/1/ES Evropskega parlamenta in Sveta z dne 15. januarja 2008 o celovitem preprečevanju in nadzorovanju onesnaževanja (1) ter zlasti člena 17 Direktive,
   ob upoštevanju naslednjega:
   
               (1)
            
            
               Člen 17(3) Direktive 2008/1/ES zahteva, da se poročila o izvajanju Direktive in njeni učinkovitosti v primerjavi z drugimi okoljskimi instrumenti EU pripravijo v skladu s postopkom iz člena 6 Direktive Sveta 91/692/EGS (2).
            
         
               (2)
            
            
               Člen 17(1) Direktive 2008/1/ES določa združevanje poročila o dostopnih reprezentativnih podatkih glede mejnih vrednosti s splošnim poročilom o izvajanju.
            
         
               (3)
            
            
               Direktiva 91/692/EGS zahteva, da se poročilo pripravi na podlagi vprašalnika ali predlogov, ki jih pripravi Komisija s pomočjo odbora, ustanovljenega na podlagi člena 6 Direktive.
            
         
               (4)
            
            
               Prvo poročilo zajema obdobje od leta 2000 do vključno 2002.
            
         
               (5)
            
            
               Drugo poročilo zajema obdobje od leta 2003 do vključno 2005.
            
         
               (6)
            
            
               Tretje poročilo zajema obdobje od leta 2006 do vključno 2008.
            
         
               (7)
            
            
               Četrto poročilo zajema obdobje od leta 2009 do vključno 2011.
            
         
               (8)
            
            
               Glede na izkušnje, dobljene z izvajanjem Direktive 2008/1/ES in uporabo prejšnjih vprašalnikov, je treba vprašalnik za obdobje od leta 2009 do 2011 prilagoditi. Odločbo Komisije 2006/194/ES (3) je zaradi jasnosti treba nadomestiti.
            
         
               (9)
            
            
               Ukrepi iz tega sklepa so v skladu z mnenjem, ki ga je odbor izrazil skladno s členom 6 Direktive 91/692/EGS –
            
         SPREJELA NASLEDNJI SKLEP:
   Člen 1
   1.   Države članice za poročanje o izvajanju Direktive 2008/1/ES uporabijo vprašalnik, ki je določen v Prilogi.
   2.   Poročila, ki jih je treba predložiti, zajemajo obdobje od 1. januarja 2009 do 31. decembra 2011.
   Člen 2
   Odločba 2006/194/ES se razveljavi.
   Člen 3
   Ta sklep je naslovljen na države članice.
   
      V Bruslju, 29. novembra 2010
      
         
            Za Komisijo
         
         Janez POTOČNIK
         
            Član Komisije
         
      
   
   
      (1)  UL L 24, 29.1.2008, str. 8.
   
      (2)  UL L 377, 31.12.1991, str. 48.
   
      (3)  UL L 70, 9.3.2006, str. 65.
   
      PRILOGA
      DEL 1
      
         V PRAŠALNIK O IZVAJANJU DIREKTIVE 1/2008/ES O CELOVITEM PREPREČEVANJU IN NADZOROVANJU ONESNAŽEVANJA (IPPC)
      
      
         Splošne opombe:
      
      Četrti vprašalnik v skladu z Direktivo 2008/1/ES zajema obdobje od leta 2009 do 2011. Glede na izkušnje, dobljene z izvajanjem Direktive, in informacije, ki so bile dobljene na podlagi prvih treh vprašalnikov, je sedanji vprašalnik usmerjen k spremembam in napredku držav članic pri dejanskem izvajanju Direktive. V zvezi z vidiki prenosa bo Komisija izvajala vse potrebne ukrepe za zagotovitev celovitega in pravilnega prenosa Direktive v nacionalne zakonodaje, zlasti z natančnim nadaljnjim spremljanjem postopkov za ugotavljanje kršitev.
      Vprašalnik večine vidikov iz Odločbe 2006/194/ES ne spreminja, da bi zagotovil kontinuiteto in omogočil neposredne primerjave s prejšnjimi odgovori. V primerih, kadar so vprašanja podobna tistim iz prejšnjih vprašalnikov, se lahko navede zgolj sklic na predhodni odgovor, če se stanje ni spremenilo. V primeru novih dogodkov je treba te opisati v novem odgovoru.
      Pri odgovorih na posebna vprašanja o splošnih predpisih ali uradnih smernicah, ki jih izdajo upravni organi, vas prosimo, da zagotovite splošne informacije o vrsti predpisov ali smernic in spletne povezave ali druge načine, ki omogočajo dostop do njih, kakor je primerno.
      Komisija namerava uporabiti platformo ReportNet (ali naslednico, če je to primerno), da državam članicam da na voljo elektronsko orodje za poročanje, ki temelji na tem vprašalniku. Zato bo Komisija strogo priporočila njeno rabo za izpolnjevanje zahtev po poročanju, da bi se zmanjšalo breme in poenostavila analiza odgovorov.
      1.   Splošni opis
      
      
                  1.1
               
               
                  Ali so se od zadnjega poročevalnega obdobja (2006–2008) nacionalna ali podnacionalna zakonodaja in sistem-(i) za izdajo dovoljenja, s katerimi se izvaja Direktiva 2008/1/ES, kakor koli pomembno spremenili? Če da, opišite te spremembe in razloge zanje ter navedite novo zakonodajo.
               
            
                  1.2
               
               
                  Ali so imele države članice kakršne koli težave pri izvajanju Direktive 2008/1/ES, povezane z omejeno razpoložljivostjo ali številom kadrovskih virov? Če da, opišite te težave in vse načrte za njihovo odpravljanje.
               
            2.   Število obratov in dovoljenj (člen 2(3) in 2(4) ter člen 4)
      
      
                  2.1
               
               
                  Navedite podrobnosti o številu obratov, kot so opredeljeni v Direktivi 2008/1/ES, ter dovoljenj po vrsti dejavnosti ob koncu poročevalnega obdobja, s sklicevanjem na obrazec in opombe iz dela 2.
               
            
                  2.2
               
               
                  Identifikacija obratov IPPC. Če so na voljo, navedite javno dostopne posodobljene informacije, ki zajemajo imena, lego in glavno dejavnost (Priloga I) obratov IPPC v vaši državi članici. Če te informacije niso javno dostopne, predložite seznam vseh posameznih obratov, ki delujejo ob koncu poročevalnega obdobja (imena, lega in glavna dejavnost IPPC). Če tak seznam ni na voljo, pojasnite, zakaj je tako.
               
            3.   Vloge za dovoljenja (člen 6)
      
      
                  3.1
               
               
                  Opišite vse splošne predpise, navodila ali obrazce za vloge, ki zagotavljajo, da vloge vsebujejo vse informacije, ki so potrebne v skladu s členom 6, ali na splošno ali v zvezi s posebnimi vprašanji (npr. metodologijo za ocenjevanje znatnih emisij iz obratov).
               
            4.   Usklajevanje postopka za izdajo dovoljenja in pogojev v dovoljenju (člena 7 in 8)
      
      
                  4.1
               
               
                  Opišite kakršne koli spremembe organizacijske strukture postopkov za izdajo dovoljenja (zlasti v zvezi z ravnmi pristojnih organov in razdeljevanjem pristojnosti) od zadnjega poročevalnega obdobja.
               
            
                  4.2
               
               
                  Ali prihaja do kakršnih koli posebnih težav pri zagotavljanju polnega usklajevanja postopka za izdajo dovoljenja in pogojev v dovoljenju v skladu s členom 7, zlasti če je vključenih več pristojnih organov? Opišite vso zakonodajo ali navodila, ki so pripravljena na to temo.
               
            
                  4.3
               
               
                  Kakšne pravne določbe, postopki ali smernice se uporabljajo za zagotovitev, da pristojni organi zavrnejo izdajo dovoljenja, če obrat ne izpolnjuje zahtev iz Direktive 2008/1/ES? Navedite informacije o številu in okoliščinah, v katerih so bila dovoljenja zavrnjena, če so te informacije na voljo.
               
            5.   Primernost in ustreznost pogojev v dovoljenju (člen 3(1)(d) in 3(1)(f), člen 9 ter člen 17(1) in 17(2))
      
      
                  5.1
               
               
                  Opišite vse splošne predpise ali posebne smernice za pristojne organe, ki so bile izdane za:
                  
                              1.
                           
                           
                              postopke in merila za določitev mejnih vrednosti emisij in drugih pogojev v dovoljenju;
                           
                        
                              2.
                           
                           
                              splošna načela za določitev najboljših razpoložljivih tehnologij;
                           
                        
                              3.
                           
                           
                              izvajanje člena 9(4).
                           
                        
            
                  5.2
               
               
                  Vprašanja v zvezi z referenčnimi dokumenti BAT (BREF), pripravljenimi v skladu s členom 17(2) Direktive 2008/1/ES:
                  
                              1.
                           
                           
                              Kako se pri določanju najboljših razpoložljivih tehnologij na splošno ali v posebnih primerih upoštevajo informacije, ki jih objavi Komisija v skladu s členom 17(2)?
                           
                        
                              2.
                           
                           
                              Kako se BREF dejansko uporabljajo za določanje pogojev v dovoljenju?
                           
                        
                              3.
                           
                           
                              Ali so BREF (ali njihov del) prevedeni?
                           
                        
                              4.
                           
                           
                              Kako uporabne so informacije, ki jih objavi Komisija v skladu s členom 17(2), kot vir informacij za določitev mejnih vrednosti emisij, enakovrednih parametrov in tehničnih ukrepov na podlagi najboljših razpoložljivih tehnologij? Kako jih je mogoče izboljšati?
                           
                        
            
                  5.3
               
               
                  Druga vprašanja v zvezi s pogoji v dovoljenju:
                  
                              1.
                           
                           
                              Ali so pri določitvi pogojev v dovoljenju upoštevani sistemi upravljanja z okoljem? Če je odgovor pritrdilen, na kakšen način?
                           
                        
                              2.
                           
                           
                              Kateri pogoji v dovoljenju ali drugi ukrepi so običajno uporabljeni v namene iz člena 3(1)(f) (ponovna vzpostavitev kraja obratovanja po dokončnem prenehanju dejavnosti) in kako se izvajajo v praksi?
                           
                        
                              3.
                           
                           
                              Kateri pogoji v dovoljenju v zvezi z energetsko učinkovitostjo so praviloma določeni (člen 3(1)(d))?
                           
                        
                              4.
                           
                           
                              Ali je bila uporabljena možnost iz člena 9(3) o izbiri, da se ne določijo zahteve v zvezi z energetsko učinkovitostjo? Če je odgovor pritrdilen, kako se je to izvajalo?
                           
                        
            6.   Razpoložljivi reprezentativni podatki (člen 17(1))
      
      
                  6.1
               
               
                  Predložite razpoložljive reprezentativne podatke o mejnih vrednostih, ki so določene po posebnih vrstah dejavnosti v skladu s Prilogo I k Direktivi 2008/1/ES, in če je to primerno, o najboljših razpoložljivih tehnologijah, iz katerih so te vrednosti izpeljane, ter o povezani okoljski učinkovitosti.
                  Komisija bo predlagala smernice za odgovor na to vprašanje, ki zadeva dve določeni panogi. Sporočeni podatki bodo ocenjeni, da bi se kar najbolj primerjalo določene mejne vrednosti, doseženo učinkovitost in vrednosti emisij, povezane z BAT, v BREF, če so na voljo.
               
            7.   Splošni predpisi (člen 9(8))
      
      
                  7.1
               
               
                  Za katere skupine obratov in katere zahteve, če obstajajo, so določeni splošni zavezujoči predpisi iz člena 9(8)? Navedite splošne zavezujoče predpise. Kakšna je oblika teh predpisov (npr. kdo jih določi in kakšen pravni položaj imajo)? Ali je pri uporabi teh predpisov še vedno zagotovljeno upoštevanje krajevnih dejavnikov (navedeno v členu 9(4))?
               
            
                  7.2
               
               
                  Za koliko obratov (izraženo kot absolutna vrednost ali kot odstotek) so ti predpisi veljali do konca poročevalnega obdobja, če je to znano?
               
            8.   Predpisana kakovost okolja (člen 10)
      
      
                  8.1
               
               
                  Ali so se pojavili primeri, v katerih se uporablja člen 10 in uporaba najboljših razpoložljivih tehnologij ne zadošča za izpolnjevanje predpisane kakovosti okolja (kot je opredeljena v členu 2(7))? Če da, navedite nekatere takšne primere in dodatne sprejete ukrepe.
               
            9.   Spremembe obratov (člen 12, člen 2(10))
      
      
                  9.1
               
               
                  Kako se pristojni organi dejansko odločijo, v skladu s členom 12, ali „sprememba v obratovanju“ lahko vpliva na okolje (člen 2(10)) in ali je taka sprememba „znatna sprememba“, ki „ima lahko pomembne negativne vplive na ljudi ali okolje“ (člen 2(11))? Navedite zadevne pravne določbe, smernice ali postopke.
               
            10.   Ponovno preverjanje in posodobitev pogojev v dovoljenju (člen 13)
      
      
                  10.1
               
               
                  Ali je pogostost ponovnega preverjanja in, če je to potrebno, posodabljanja pogojev v dovoljenju (člen 13) določena z nacionalnim ali podnacionalnim zakonom ali na drug način, na primer z roki v dovoljenjih? Če da, kakšni so ti načini? Navedite zadevno zakonodajo, smernice ali postopke.
               
            
                  10.2
               
               
                  Kakšna je značilna pogostost ponovnega preverjanja pogojev v dovoljenju? V primeru razlik med obrati ali panogami navedite informacije za ponazoritev, če so na voljo.
               
            
                  10.3
               
               
                  Iz česa je sestavljen postopek ponovnega preverjanja in posodabljanja pogojev v dovoljenju? Kako se izvaja določba za ponovno preverjanje pogojev v dovoljenju v primerih znatnih sprememb najboljših razpoložljivih tehnologij? Navedite zadevno zakonodajo, smernice ali postopke.
               
            11.   Izpolnjevanje pogojev v dovoljenju (člen 14)
      
      
                  11.1
               
               
                  Kako se zahteva iz člena 14, da upravljavci redno obveščajo organe o rezultatih spremljanja izpustov, izvaja v praksi? Navedite posebne predpise, postopke ali smernice za pristojne organe o tej temi.
               
            
                  11.2
               
               
                  Ali vsi upravljavci predložijo redno poročilo o spremljanju? Zagotovite informacije o povprečni pogostosti predložitve takšnih informacij. V primeru razlik med panogami navedite informacije za ponazoritev, če so na voljo.
               
            
                  11.3
               
               
                  Če informacije niso predložene v poročilih v skladu s priporočilom, ki določa minimalna merila za okoljske inšpekcijske preglede v državah članicah, zagotovite razpoložljive informacije o obratih, za katere velja Direktiva 2008/1/ES, v zvezi z naslednjim:
                  
                              1.
                           
                           
                              glavni elementi, iz katerih je sestavljen okoljski inšpekcijski pregled, ki ga izvajajo pristojni organi (opis);
                           
                        
                              2.
                           
                           
                              skupno število ogledov na kraju samem, ki so jih pristojni organi izvedli v poročevalnem obdobju (število);
                           
                        
                              3.
                           
                           
                              skupno število obratov, v katerih so bili v poročevalnem obdobju taki ogledi izvedeni (število);
                           
                        
                              4.
                           
                           
                              skupno število ogledov na kraju samem, med katerimi so bile v poročevalnem obdobju izvedene meritve emisij in/ali vzorčenje odpadkov s strani pristojnih organov ali v njihovem imenu (število);
                           
                        
                              5.
                           
                           
                              vrste dejavnosti (npr. sankcije ali drugi ukrepi), ki se v poročevalnem obdobju izvajajo zaradi nesreč, izrednih dogodkov in neizpolnjevanja pogojev v dovoljenju (opis);
                           
                        
            12.   Dostop do informacij in sodelovanje javnosti (člena 15, 16)
      
      
                  12.1
               
               
                  Ali se je od zadnjega poročevalnega obdobja pomembno spremenila prenesena zakonodaja o dostopu do informacij in sodelovanju javnosti v postopku izdaje dovoljenja, kot zahteva Direktiva 2008/1/ES (člena 15 in 16), in kako? Kako so te zahteve vplivale na ustrezne pristojne organe, vložnike in javnost?
               
            13.   Čezmejno sodelovanje (člen 18)
      
      
                  13.1
               
               
                  Ali so se v poročevalnem obdobju uporabljale zahteve iz člena 18 v zvezi s čezmejnim obveščanjem in sodelovanjem? Navedite primere, ki ponazarjajo splošne postopke, ki so se uporabljali.
               
            14.   Učinkovitost Direktive
      
      
                  14.1
               
               
                  Kakšno je splošno stališče držav članic do učinkovitosti Direktive 2008/1/ES, med drugim v primerjavi z drugimi okoljskimi instrumenti EU? Kakšne so ocenjene koristi za okolje in stroški (vključno z upravnimi stroški in stroški usklajevanja) izvajanja Direktive 2008/1/ES, na podlagi ustreznih študij in analiz, če so na voljo? Navedite te študije in analize.
               
            15.   Splošne opombe
      
      
                  15.1
               
               
                  Ali obstajajo kakršne koli težave v zvezi z izvajanjem v vaši državi članici? Če obstajajo, jih navedite.
               
            DEL 2
      
         OBRAZEC ZA ODGOVOR NA VPRAŠANJE 2.1
      
      
                  VRSTA OBRATA
               
               
                  
                              A.
                           
                           
                              OBRATI
                           
                        
               
                  
                              B.
                           
                           
                              ZNATNE SPREMEMBE
                           
                        
               
                  
                              C.
                           
                           
                              PONOVNO PREVERJANJE IN POSODOBITEV DOVOLJENJA
                           
                        
            
                  Šifra
               
               
                  Glavna dejavnost, ki se opravlja v obratu, kot je določeno v Prilogi I k Direktivi 2008/1/ES
               
               
                  
                              1.
                           
                           
                              Število obratov
                           
                        
               
                  
                              2.
                           
                           
                              Število obratov, zajetih v dovoljenju, ki je popolnoma skladno z Direktivo IPPC
                           
                        
               
                  
                              3.
                           
                           
                              Število znatnih sprememb, izvedenih v poročevalnem obdobju brez dovoljenja v skladu s členom 12(2)
                           
                        
               
                  
                              4.
                           
                           
                              Število obratov, za katere se je v poročevalnem obdobju ponovno preverilo dovoljenje IPPC v skladu s členom 13
                           
                        
               
                  
                              5.
                           
                           
                              Število obratov, za katere se je v poročevalnem obdobju posodobilo dovoljenje IPPC v skladu s členom 13
                           
                        
            
                  1
               
               
                  
                     Energetika
                  
               
               
                   
               
               
                   
               
               
                   
               
               
                   
               
               
                   
               
            
                  1.1
               
               
                  Izgorevanje
               
               
                   
               
               
                   
               
               
                   
               
               
                   
               
               
                   
               
            
                  1.2
               
               
                  Rafinerije nafte in plina
               
               
                   
               
               
                   
               
               
                   
               
               
                   
               
               
                   
               
            
                  1.3
               
               
                  Koksarne
               
               
                   
               
               
                   
               
               
                   
               
               
                   
               
               
                   
               
            
                  1.4
               
               
                  Uplinjanje in utekočinjanje premoga
               
               
                   
               
               
                   
               
               
                   
               
               
                   
               
               
                   
               
            
                  2
               
               
                  
                     Kovine
                  
               
               
                   
               
               
                   
               
               
                   
               
               
                   
               
               
                   
               
            
                  2.1
               
               
                  Praženje/sintranje kovinskih rud
               
               
                   
               
               
                   
               
               
                   
               
               
                   
               
               
                   
               
            
                  2.2
               
               
                  Proizvodnja surovega železa ali jekla
               
               
                   
               
               
                   
               
               
                   
               
               
                   
               
               
                   
               
            
                  2.3 (a)
               
               
                  Vroče valjarne
               
               
                   
               
               
                   
               
               
                   
               
               
                   
               
               
                   
               
            
                  2.3 (b)
               
               
                  Kovačnice
               
               
                   
               
               
                   
               
               
                   
               
               
                   
               
               
                   
               
            
                  2.3 (c)
               
               
                  Nanašanje prevlek iz staljenih kovin
               
               
                   
               
               
                   
               
               
                   
               
               
                   
               
               
                   
               
            
                  2.4
               
               
                  Livarne
               
               
                   
               
               
                   
               
               
                   
               
               
                   
               
               
                   
               
            
                  2.5 (a)
               
               
                  Proizvodnja surovih barvnih kovin
               
               
                   
               
               
                   
               
               
                   
               
               
                   
               
               
                   
               
            
                  2.5 (b)
               
               
                  Taljenje barvnih kovin
               
               
                   
               
               
                   
               
               
                   
               
               
                   
               
               
                   
               
            
                  2.6
               
               
                  Površinska obdelava kovin in plastičnih mas
               
               
                   
               
               
                   
               
               
                   
               
               
                   
               
               
                   
               
            
                  3
               
               
                  
                     Minerali
                  
               
               
                   
               
               
                   
               
               
                   
               
               
                   
               
               
                   
               
            
                  3.1
               
               
                  Proizvodnja cementa ali apna
               
               
                   
               
               
                   
               
               
                   
               
               
                   
               
               
                   
               
            
                  3.2
               
               
                  Proizvodnja azbesta
               
               
                   
               
               
                   
               
               
                   
               
               
                   
               
               
                   
               
            
                  3.3
               
               
                  Proizvodnja stekla
               
               
                   
               
               
                   
               
               
                   
               
               
                   
               
               
                   
               
            
                  3.4
               
               
                  Taljenje mineralnih snovi
               
               
                   
               
               
                   
               
               
                   
               
               
                   
               
               
                   
               
            
                  3.5
               
               
                  Izdelava keramičnih izdelkov
               
               
                   
               
               
                   
               
               
                   
               
               
                   
               
               
                   
               
            
                  4
               
               
                  
                     Kemikalije
                  
               
               
                   
               
               
                   
               
               
                   
               
               
                   
               
               
                   
               
            
                  4.1
               
               
                  Proizvodnja organskih kemikalij
               
               
                   
               
               
                   
               
               
                   
               
               
                   
               
               
                   
               
            
                  4.2
               
               
                  Proizvodnja anorganskih kemikalij
               
               
                   
               
               
                   
               
               
                   
               
               
                   
               
               
                   
               
            
                  4.3
               
               
                  Proizvodnja gnojil
               
               
                   
               
               
                   
               
               
                   
               
               
                   
               
               
                   
               
            
                  4.4
               
               
                  Proizvodnja sredstev za varstvo rastlin/biocidov
               
               
                   
               
               
                   
               
               
                   
               
               
                   
               
               
                   
               
            
                  4.5
               
               
                  Proizvodnja farmacevtskih izdelkov
               
               
                   
               
               
                   
               
               
                   
               
               
                   
               
               
                   
               
            
                  4.6
               
               
                  Proizvodnja eksplozivnih snovi
               
               
                   
               
               
                   
               
               
                   
               
               
                   
               
               
                   
               
            
                  5
               
               
                  
                     Odpadki
                  
               
               
                   
               
               
                   
               
               
                   
               
               
                   
               
               
                   
               
            
                  5.1
               
               
                  Odstranjevanje ali predelava nevarnih odpadkov
               
               
                   
               
               
                   
               
               
                   
               
               
                   
               
               
                   
               
            
                  5.2
               
               
                  Sežiganje komunalnih odpadkov
               
               
                   
               
               
                   
               
               
                   
               
               
                   
               
               
                   
               
            
                  5.3
               
               
                  Odstranjevanje nenevarnih odpadkov
               
               
                   
               
               
                   
               
               
                   
               
               
                   
               
               
                   
               
            
                  5.4
               
               
                  Odlagališča
               
               
                   
               
               
                   
               
               
                   
               
               
                   
               
               
                   
               
            
                  6
               
               
                  
                     Drugo
                  
               
               
                   
               
               
                   
               
               
                   
               
               
                   
               
               
                   
               
            
                  6.1 (a)
               
               
                  Proizvodnja papirne kaše
               
               
                   
               
               
                   
               
               
                   
               
               
                   
               
               
                   
               
            
                  6.1 (b)
               
               
                  Proizvodnja papirja in kartona
               
               
                   
               
               
                   
               
               
                   
               
               
                   
               
               
                   
               
            
                  6.2
               
               
                  Predhodna obdelava ali barvanje vlaken ali tkanin
               
               
                   
               
               
                   
               
               
                   
               
               
                   
               
               
                   
               
            
                  6.3
               
               
                  Strojenje kož
               
               
                   
               
               
                   
               
               
                   
               
               
                   
               
               
                   
               
            
                  6.4 (a)
               
               
                  Klavnice
               
               
                   
               
               
                   
               
               
                   
               
               
                   
               
               
                   
               
            
                  6.4 (b)
               
               
                  Obdelava in predelava živil
               
               
                   
               
               
                   
               
               
                   
               
               
                   
               
               
                   
               
            
                  6.4 (c)
               
               
                  Obdelava in predelava mleka
               
               
                   
               
               
                   
               
               
                   
               
               
                   
               
               
                   
               
            
                  6.5
               
               
                  Odstranjevanje in predelava živalskih trupov
               
               
                   
               
               
                   
               
               
                   
               
               
                   
               
               
                   
               
            
                  6.6 (a)
               
               
                  Intenzivna reja perutnine
               
               
                   
               
               
                   
               
               
                   
               
               
                   
               
               
                   
               
            
                  6.6 (b)
               
               
                  Intenzivna reja prašičev pitancev
               
               
                   
               
               
                   
               
               
                   
               
               
                   
               
               
                   
               
            
                  6.6 (c)
               
               
                  Intenzivna reja plemenskih svinj
               
               
                   
               
               
                   
               
               
                   
               
               
                   
               
               
                   
               
            
                  6.7
               
               
                  Površinska obdelava snovi z uporabo organskih topil
               
               
                   
               
               
                   
               
               
                   
               
               
                   
               
               
                   
               
            
                  6.8
               
               
                  Proizvodnja ogljika ali elektrografita
               
               
                   
               
               
                   
               
               
                   
               
               
                   
               
               
                   
               
            
                  6.9
               
               
                  Zajemanje tokov CO2 (Direktiva 2009/31/ES Evropskega parlamenta in Sveta)
               
               
                   
               
               
                   
               
               
                   
               
               
                   
               
               
                   
               
            
                  Skupaj
               
               
                   
               
               
                   
               
               
                   
               
               
                   
               
               
                   
               
               
                   
               
            
         Pojasnjevalne opombe k obrazcu:
      
      Številke izražajo stanje na koncu poročevalnega obdobja (31. december 2011), razen če je navedeno drugače.
      Zbirka podatkov v tem obrazcu bo temeljila na „številu obratov“ in „številu znatnih sprememb“, pri čemer se uporabljata operativni opredelitvi „obrata“ iz člena 2(3) in „znatnih sprememb“ iz člena 2(11) Direktive 2008/1/ES.
      „Vrsta obrata“ se nanaša na glavno dejavnost, ki se opravlja v obratu. O obratih se poroča le v okviru ene same dejavnosti, tudi če se v obratu opravlja mnogo dejavnosti IPPC.
      Nadaljnje smernice in razlage v zvezi s podatki, ki jih je treba navesti v tabelah, so v opombah spodaj. Države članice morajo izpolniti tabelo čim bolj natančno.
      A.   ŠTEVILO OBRATOV
      
                  1.
               
               
                  Število obratov IPPC: skupno število obratov (obstoječih in novih), ki delujejo v državah članicah na koncu poročevalnega obdobja, ne glede na status njihovega dovoljenja.
               
            
                  2.
               
               
                  Število obratov, zajetih v dovoljenju, ki je popolnoma skladno z Direktivo: skupno število obratov IPPC, ki so zajeti v enem ali več dovoljenjih, dodeljenih v skladu z Direktivo IPPC (vključno z dovoljenji, ki so bila izdana pred IPPC, in so bila ponovno preverjena/posodobljena), ne glede na to, kdaj so bila izdana ali če je bilo dovoljenje iz katerega koli razloga ponovno preverjeno, posodobljeno ali spremenjeno/obnovljeno.
                  Države članice pri štetju števila obratov, o katerih je treba poročati, upoštevajo status dovoljenja, ki zajema vsak obrat na koncu poročevalnega obdobja. Upoštevajte, da se številke nanašajo na obrate, ne dovoljenja (en obrat je lahko zajet v več dovoljenjih in obratno).
                  Pravilo o doslednosti: 1 minus 2 je enako številu obratov, ki iz katerega koli vzroka niso zajeti v popolnoma ustreznem dovoljenju IPPC (postopek ni zaključen, vse dejavnosti niso popolnoma zajete itn.). Kadar ta številka ni enaka nič, to nakazuje morebitno kršitev določb IPPC.
               
            B.   ZNATNE SPREMEMBE
      
                  3.
               
               
                  Število znatnih sprememb, izvedenih v poročevalnem obdobju brez dovoljenja v skladu s členom 12(2): število znatnih sprememb, ki so pristojnim organom poznane in jih upravljavci učinkovito izvajajo brez dovoljenja, kot se zahteva v členu 12(2).
                  Kadar ta številka ni enaka nič, to nakazuje morebitno kršitev določb IPPC.
               
            C.   PONOVNO PREVERJANJE in POSODOBITEV DOVOLJENJA
      
                  4.
               
               
                  Število obratov IPPC, za katere se je v poročevalnem obdobju ponovno preverilo dovoljenje IPPC v skladu s členom 13: skupno število obratov, zajetih v enem ali več dovoljenjih, ki so bila ponovno preverjena v skladu s členom 13.
               
            
                  5.
               
               
                  Število obratov IPPC, za katere se je v poročevalnem obdobju posodobilo dovoljenje IPPC v skladu s členom 13: skupno število obratov, zajetih v enem ali več dovoljenjih, ki so bila posodobljena v skladu s členom 13.